సిరాజుద్దీన్ అజ్మల్

సిరాజుద్దీన్ అజ్మల్ (జననం 21 ఫిబ్రవరి 1958) అసోం రాష్ట్రానికి చెందిన భారతీయ రాజకీయ నాయకుడు. ఆయన రెండుసార్లు ఎమ్మెల్యేగా, 2014లో జరిగిన లోక్‌సభ ఎన్నికలలో బార్పేట లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.

 రాజకీయ జీవితం   
సిరాజుద్దీన్ అజ్మల్ ఆల్ ఇండియా యునైటెడ్ డెమోక్రటిక్ ఫ్రంట్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2006లో జమునముఖ్ నియోజకవర్గానికి జరిగిన ఉప ఎన్నికలో తొలిసారి ఎమ్మెల్యేగా ఎన్నికయ్యాడు. ఆయన 2011 అసోం శాసనసభ ఎన్నికలలో ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రెజాల్ కరీం చౌదరిపై 12,726 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

సిరాజుద్దీన్ అజ్మల్ 2014లో జరిగిన లోక్‌సభ ఎన్నికలలో బార్పేట లోక్‌సభ నియోజకవర్గం నుండి ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి చంద్ర మోహన్ పటోవరీపై 42,341 ఓట్ల మెజారిటీతో గెలిచి  లోక్‌సభ సభ్యుడిగా ఎన్నికయ్యాడు. ఆయన 2021 అసోం శాసనసభ ఎన్నికలలో ఎఐయుడిఎఫ్ అభ్యర్థిగా పోటీ చేసి తన సమీప ప్రత్యర్థి ఏజిపి అభ్యర్థి సాదిక్ ఉల్లా భుయాన్‌పై 1,18,560 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.
మూలాలు 	   

వర్గం:1958 జననాలు
వర్గం:అసోం వ్యక్తులు
వర్గం:16వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు